
ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS TARYBOS 2025 M. LAPKRIČIO 27 D. SPRENDIMO NR. T1-1027 „DĖL SPECIALIOSIOS TIKSLINĖS DOTACIJOS MOKYMO LĖŠŲ DALIES, TENKANČIOS ŠILUTĖS RAJONO SAVIVALDYBEI, APSKAIČIAVIMO, PASKIRSTYMO IR PANAUDOJIMO TVARKOS APRAŠO PATVIRTINIMO“ PAKEITIMO“ PROJEKTO


  2026 m. spalio 13  d.


	
1. Parengto projekto tikslai ir uždaviniai.

	Pakeisti Specialiosios tikslinės dotacijos mokymo lėšų dalies, tenkančios Šilutės rajono savivaldybei, apskaičiavimo, paskirstymo ir panaudojimo tvarkos aprašą, kad jis atitiktų Švietimo įstatymo nuostatas.

	
2. Kaip šiuo metu yra sureguliuoti projekte aptarti klausimai.

	Pagal Lietuvos Respublikos švietimo įstatymo 15 straipsnio 2 dalį,  formalųjį švietimą papildantį ugdymą gali vykdyti tik muzikos, dailės, kitos menų, sporto mokyklos. Šioms mokykloms yra skiriamos lėšos pagal Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ patvirtintą aprašą. Kadangi VšĮ „Šilutės sportas“ nėra mokykla, reikia pakeisti Specialiosios tikslinės dotacijos mokymo lėšų dalies, tenkančios Šilutės rajono savivaldybei, apskaičiavimo, paskirstymo ir panaudojimo tvarkos aprašą ir nebeskirti mokymo lėšų VšĮ „Šilutės sportas“. 

	
3. Kokių pozityvių rezultatų laukiama.

	Aprašas atitiks galiojančių teisės aktų nuostatas.

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Siekiant, kad nesumažėtų VšĮ „Šilutės sportas“ finansavimas, pasiūlyta dalyvauti neformaliojo vaikų švietimo (NVŠ) programose.

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Nereikės.

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles

	Antikorupcinis vertinimas pridedamas. 

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	
8. Projekto autorius ar autorių grupė.

	Švietimo, sporto ir kultūros skyriaus vedėja Dainora Butvydienė.

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Mokymo lėšos, speciali tikslinė dotacija.

	
10. Kiti, autorių nuomone, reikalingi pagrindimai ir paaiškinimai.

	Nėra.




Skyriaus vedėja                                                                                                      Dainora Butvydienė





